टीबी से बचाव के उपाय बताए
कपूरथला. कम्युनिटी हेल्थ सेंटर टिब्बा की ओर से सरकारी हाई स्कूल तलवंडी चौधरियां में टीबी रोग संबंधी जागरुकता सेमिनार लगाया गया। सेमिनार में टीबी रोग विशेषज्ञ डॉ. दक्श और उनके साथ सीनियर ट्रीटमेंट सुपरवाईजर दीपक राजपूत पहुंचे। डा. दक्श ने बताया कि यदि किसी मरीज को दो सप्ताह से ज्यादा खांसी और शाम को बुखार चढ़ता है तो उसमें टीबी के लक्ष्ण हो सकते है। इसका पूरा इलाज सिविल अस्पताल में मुफ्त किया जाता है, मरीज के इलाज में कोई खर्च नहीं आएगा और टीबी की दवाई का पूरा कोर्स मुफ्त होता है। टीम का तलवंडी चौधरियां के प्रिंसिपल सुखविंदर सिंह और उनके स्टॉफ ने आभार जताया।
hin_Deva hin_Deva